ai4bharat/Pralekha huggingface dataset:
अर्थ मंत्रालय
आर्थिक सर्व्हेक्षण 2018-19: सरकार  वित्तीय दृष्टीने मजबुतीच्या मार्गावर 2018-19 मध्ये अर्थव्यवस्थेमध्ये 6.8 टक्के वृद्धीचा अंदाज
आर्थिक वर्ष 2020-21 पर्यंत आर्थिक तूट जीडीपीच्या 3 टक्क्यांपर्यंत आणण्याची तसेच 2024-25 पर्यंत केंद्र सरकारचे ऋण विकास दराच्या 40 टक्क्यांपर्यंत आणण्याचे लक्ष्य
व्यय गुणवत्तेमध्ये सुधारणा करण्याला प्राधान्य आणि महत्व देणार; प्रत्यक्ष कराचा आधार अधिक व्यापक बनवणार तसेच वस्तू आणि सेवा कर स्थिर बनवण्याला प्राधान्य
सरकार  वित्तीय दृष्टीने मजबुतीच्या मार्गावर असल्याचे आर्थिक वर्ष 2018-19 च्या आर्थिक सर्व्हेक्षणामध्ये नमूद करण्यात आले आहे. सरकारचा महसूल वाढवण्यासाठी आलेला महसूल खर्च करताना प्राधान्यक्रम निश्चित करण्याचे नवीन धोरण लागू करण्याची आवश्यकता आहे, असं या समीक्षेमध्ये म्हटलं आहे. तसंच महसुलाचा व्यय विवेकसंगत बनवणे हा वित्तीय सुधारणेचा अभिन्न भाग आहे. प्रत्यक्ष कराचा आधार अधिक व्यापक बनवणार तसेच वस्तू आणि सेवा कर स्थिर बनवण्याला प्राधान्य देण्याची गरज आहे. व्यय गुणवत्तेमध्ये सुधारणा करण्याला प्राधान्य आणि महत्व देण्याचीही आवश्यकता आहे. नवीन संशोधित खर्चासाठी आर्थिक तरतूद करणं हे आव्हानात्मक काम आहे, त्याकरीता सध्याच्या व्यय पद्धतीत बदल करण्याची आवश्यकता आहे, त्याशिवाय नव्या खर्चाचे मोठं आव्हानं पेलणं अवघड आहे. आर्थिक स्थिरता व्यापक प्रमाणावर कायम राखताना 2018-19 मध्ये भारतीय अर्थव्यवस्था 6.8 टक्के वाढण्याची शक्यता आहे.
संशोधित वित्तीय मार्गांनुसार आर्थिक वर्ष 2020-21 पर्यंत आर्थिक तूट जीडीपीच्या 3 टक्क्यांपर्यंत आणण्याचे उद्दिष्ट सरकारचे आहे. तसेच 2024-25 पर्यंत केंद्र सरकारचे कर्ज जीडीपीच्या 40 टक्क्यांपर्यंत ठेवण्याचे लक्ष्य निश्चित करण्यात आले आहे.
केंद्र तसेच राज्यांच्या कर्जामध्ये मार्च 2018 अखेरपर्यंत जीडीपीच्या 67 टक्क्यांपर्यंत घट आली आहे. केंद्र सरकारची वित्तीय तूट 2017-18 मध्ये जीडीपीच्या 6.4 टक्क्यांवरून कमी होवून ती 2018-19 मध्ये जीडीपीच्या 5.8 टक्क्यांपर्यंत येईल असा अंदाज या आर्थिक समीक्षणात नोंदवला आहेे.
2018-19च्या अंदाजपत्रकामधल्या गुंतवणुकीविषयी आशावादी परिस्थितीचा आणि व्यापारचक्राच्या पार्श्वभूमीचा विचार आर्थिक समीक्षणात केला आहे. देशाला आर्थिक बळकटी आणण्याचा उद्देश अधोरेखित केला आहे. यामध्ये वित्तीय लक्ष्य गाठतानाच कर्ज तसेच वित्तीय तूट कमी करण्यावर भर सरकार देणार असल्याचं नमूद केलं आहे.
वित्तीय आघाडीवर अनेक आव्हानांचा सामना करावा लागणार आहे, याविषयी इशाराही या आर्थिक समीक्षणात देण्यात आला आहे. या संकटांमुळे सरकारच्या महसल जमा करण्यावर परिणाम होवू शकणार आहे. आर्थिक वर्ष 2018-19 मध्ये वस्तू आणि सेवा करप्रणाली लागू झाल्यानंतर महसुलामध्ये घट निर्माण झाली आहे. यासाठी केंद्र आणि राज्य सरकारांनी मिळून साधन सामुग्रीमध्ये सुधारणा करून जीएसटी करसंकलन वाढवण्यावर भर देणे महत्वाचे आहे, असंही समीक्षणात म्हटले आहे. विस्तारित प्रधानमंत्री किसान सन्मान योजना निधी तसेच आयुष्मान भारत आणि इतर नवीन योजनांमुळे वित्तीय तुटीचं लक्ष्य गाठण्यासाठी कोणत्याही प्रकारे तडजोड न करता कठोर उपाय योजना करून साधन सामुग्री संग्रहीत करण्याची आवश्यकता आहे. ईराणमधून तेल आयातीवर अमेरिकेने घातलेल्या बंदीचा परिणाम तेलाच्या किंमतीवर पडण्याची शक्यता आहे. त्यामुळे त्याचा प्रभाव चालू खात्याचे संतुलन बिघडण्याबरोबरच अतिरिक्त पेट्रोलियम अनुदानावरही पडेल. 15 व्या वित्तीय आयोगाचे कार्य एप्रिल 2020 पासून प्रारंभ होणार आहे. हा आयोग पुढच्या पाच वर्षांसाठी आपला अहवाल प्रस्तूत करेल. केंद्राकडून राज्यांना दिला जाणारा हिस्सा यावरही आयोगाच्या शिफरशींचा प्रभाव केंद्र सरकारच्या वित्तीय कामकाजावर पडणार आहे, असंही अहवालात नमूद केलं आहे.
आयुष मंत्रालय
बदलत्या जीवनशैलीमुळे उदभवणाऱ्या आजारांवर योगाच्या माध्यमातून मात-श्रीपाद नाईक
दोन दिवसीय आंतरराष्ट्रीय योग परिषदेचे उदघाटन
पणजी, 12 नोव्हेंबर 2018
बदलत्या जीवनशैलीमुळे आज नवनवीन रोग जडत आहेत. अशाप्रकारच्या आजारांचा समर्थपणे मुकाबला करण्याची ताकद योगामध्ये आहे, असे प्रतिपादन केंद्रीय आयुष राज्यमंत्री  श्रीपाद नाईक यांनी केले. ‘जनसामान्यांसाठी योग’ या विषयावर आधारीत दोन दिवसीय आंतरराष्ट्रीय परिषदेच्या उदघाटनप्रसंगी श्री नाईक बोलत होते. आर्ट ऑफ लिव्हिंगचे संस्थापक श्री श्री रवी शंकर, आयुष मंत्रालयाचे सचिव वैद्य राजेश कोटेचा, अतिरिक्त सचिव डॉ पी के पाठक, आयुष मंत्रालयाचे सल्लागर डॉ डी सी कटोच यांची उदघाटन सोहळ्याप्रसंगी उपस्थिती होती.
नियमित योगाभ्यास केल्यास आरोग्य, भावनिक आणि मानसिक संतुलन स्थिर राहते. परदेशातही आज योगाचा प्रसार झाला आहे. अमेरिकेत आज दोन कोटी लोक योग करतात. अमेरिकी लष्कराने प्रशिक्षणासाठी योगाभ्यास निवडला आहे. इंग्लंड, युरोपीय देशांनीही योगाला प्राधान्य दिले आहे. अनेक आजारांवर पर्यायी उपचारपद्धती म्हणून योग लोकप्रिय होत आहे, असे श्रीपाद नाईक म्हणाले.
असंसर्गजन्य रोगांवर योग प्रभावी ठरत आहे. योग आता काही लोक किंवा संस्थांपुरताच मर्यादीत राहू नये तर ती जनचळवळ ठरावी या हेतूनच या परिषदेचे आयोजन केले असल्याचं ते म्हणाले. ‘जनसामान्यांसाठी योग’ ही या आंतरराष्ट्रीय परिषदेची संकल्पना त्यामुळेच निवडली आहे, असे सांगत त्यांनी परिषदेच्या यशस्वीतेसाठी शुभेच्छा दिल्या.
केंद्रीय आयुष मंत्रालय विविध योजनांच्या माध्यमातून भारतीय उपचार पद्धतींचा प्रसार करत आहे. ‘राष्ट्रीय आयुष मिशन’ या महत्वाकांक्षी योजनेचा यात समावेश आहे. त्यामुळे योग केवळ भारतातच नाही तर जगभरातल्या घराघरांमध्ये पोहचेल, असे ते म्हणाले.
केंद्रीय वाणिज्य आणि उद्योगमंत्री सुरेश प्रभू यांनी व्हीडिओ संदेशाच्या माध्यमातून योग परिषदेसाठी शुभेच्छा दिल्या. श्री श्री रवीशंकर आणि आयुष मंत्रालयाचे सचिव वैद्य राजेश कोटेचा यांनीही याप्रसंगी आपले विचार व्यक्त केले.
B.Gokhale/S.Thakur/P.Kor
(Visitor Counter : 81
पंतप्रधान कार्यालय
नवीन वर्षानिमित्त पंतप्रधानांच्या देशवासियांना शुभेच्छा
नवी दिल्ली, 1 जानेवारी 2020
पंतप्रधान नरेंद्र मोदी यांनी नववर्षानिमित्त देशवासियांना शुभेच्छा दिल्या आहेत.
पंतप्रधान म्हणाले, ‘2020 वर्ष आनंदाचे, समृद्धीचे, आरोग्यदायी जावो. प्रत्येकाच्या आकांक्ष पूर्ण होवो. तुम्हा सर्वांना 2020 या नवीन वर्षाच्या हार्दिक शुभेच्छा,’
S.Tupe/S.Kane/D.Rane
(Visitor Counter : 56
विज्ञान आणि तंत्रज्ञान मंत्रालय
स्वयंसेवी संस्था तसेच समाजाच्या विज्ञान आणि तंत्रज्ञानविषयक क्षमता मजबूत करण्यासाठी सायन्स-सोसायटी-सेतू वेबिनार मालिका
वेब क्लिनिकमध्ये चार व्यापक क्षेत्रांचा समावेश; कृषी आणि संबंधित क्षेत्रे, सूक्ष्म, लघू- मध्यम उद्योग आणि आर्थिक क्षेत्र, सामाजिक पायाभूत सुविधा आणि त्यासंबंधित इतर क्षेत्रांचा समावेश
आत्मनिर्भर भारत बनविण्यासाठी समाजातल्या विविध घटकांपर्यंत ज्ञान पोहोचविण्याची आवश्यकता असल्याचे अधोरेखित करून सायन्स-सोसायटी-सेतू या वेबमालिकेच्या निर्मितीमागची भूमिका विज्ञान आणि तंत्रज्ञान विभागाचे सचिव प्राध्यापक आशुतोष शर्मा यांनी आज स्पष्ट केली.
आपल्याकडे असलेले ज्ञान त्याची प्रासंगिकता, त्या माहिती-ज्ञानाचे निर्माते आणि त्याचा उपयोग नेमका कसा करणे आवश्यक आहे. याविषयी सर्वांना स्पष्टता असणे गरजेचे आहे, असे सांगून प्रा. आशुतोष शर्मा यांनी समाजापर्यंत ज्ञान पोहोचविण्यासाठी वेब क्लिनिक या मालिकेला प्रारंभ केला.
आत्मनिर्भर भारत बनविण्यासाठी ‘वोकल फाॅर लोकल’ ला अधिक बळकटी देण्यासाठी विज्ञान आणि तंत्रज्ञान विभागाच्यावतीने वेगवेगळ्या विभागाच्या सहकार्याने या वेबमालिकेचे आयोजन करण्यात आले आहे. यामध्ये तंत्रज्ञान आणि नवसंकल्पना पोर्टल, डब्ल्यू डब्ल्यू एफ-भारत, अग्नि, फिक्की आणि एचईएससीओ आदि सहभागी झाले आहेत. या सर्वांच्या सहभागाने कृषी आणि संबंधित, सूक्ष्म, लघू- मध्यम उद्योग आणि आर्थिक , सामाजिक पायाभूत सुविधा आणि त्यासंबंधित इतर, अशा व्यापक चार क्षेत्रांमध्ये नवीन तंत्रज्ञानाचा, विज्ञानाचा कशा पद्धतीने उपयोग होवू शकतो, याची माहिती वेबमालिकेमध्ये देण्यात येणार आहे.
कोणतेही ज्ञान म्हणजे, जलवाहिनीमधून वाहणा-या, पुढे जाणा-या पाण्यासारखे आहे, असे प्रा. आशुतोष शर्मा यांनी सांगून समाजातल्या वेगवेगळ्या घटकांना सक्षम बनविण्याच्या उद्देशाने स्वयंसेवी संस्थांनी अशा जलवाहिनीप्रमाणे कार्य करणे गरजेचे आहे, असे प्रतिपादन केले.
नवीन शोध आणि ज्ञान यांचे रूपांतर सामाजिक-आर्थिक विकासासाठी करण्याची आवश्यकता असते. त्यामुळे देशाला स्वावलंबी बनविणे शक्य होते. यासाठी स्वयंसेवी संस्था आणि समाजाने पुढे आले पाहिजे. शाश्वत ज्ञानाच्या मदतीने पर्यावरणाला हानी पोहोचणार नाही. तसेच स्वयंसेवी संस्था आणि समाज एकत्रित आल्यानंतर देशाला स्वावलंबी बनणे सहज शक्य होईल, असेही प्रा. शर्मा यावेळी म्हणाले.
यावेळी कृषी विभागाचे डॉ. के.के सिंह यांनी कृषी सेवा, ग्रामीण तंत्रज्ञान कृती गटाचे समन्वयक प्रा. पी बी.एस. भदोरिया यांनी ग्रामीण तंत्रज्ञान, एमएनसीएफसीचे संचालक डॉ. एस.एस. रॉय यांनी उपग्रहामार्फत दूरनियंत्रण कृषी तंत्रज्ञान या विषयांवर चर्चा केली. यावेळी जलसंवर्धन, उपग्रह तंत्रज्ञानाचा कृषी पुरवठा साखळीमध्ये वापर, लहान प्रमाणात शेती करताना यंत्राचा वापर याविषयी माहिती देण्यात आली तसेच तज्ज्ञांनी चर्चा केली.
-------
S.Tupe/S.Bedekar/P.Kor
नागरी उड्डाण मंत्रालय
इंदिरा गांधी राष्ट्रीय उड्डयन प्रशिक्षण अकादमीने आतापर्यंतचे सर्वाधिक उड्डाणाचे तास केले पूर्ण
आयजीआरयूएने दरवर्षी प्रति विमान वापर 1000 तासांहून अधिक असा विमान वापराचा केला विक्रम
इंदिरा गांधी राष्ट्रीय उड्डयन अकादमी , भारतातील सर्वात मोठी हवाई उड्डयन प्रशिक्षण अकादमी असून, 2021-22 मध्ये 19,000 उड्डाण तासांचे लक्ष्य तिने पूर्ण केले आहे. आयजीआरयूएची स्थापना 1986 मधे झाली. तेव्हा पासूनचे सर्वाधिक उड्डाण तास तिने आर्थिक वर्ष 2021-22 मध्ये पूर्ण केले आहेत, हे एकूण 19,110 उड्डाण तास आहेत. याआधी 2013-14 मध्ये या सर्वाधिक उड्डाण तास 18,776 होते. परंतु तेव्हा 24 विमानांचा ताफा होता तर आता 18 विमानांचा ताफा आहे.
आयजीआरयूएचा 2021-22 मध्ये प्रति विमान वापर दरसाल 1062 तास आहे. आयजीआरयूएच्या इतिहासात प्रथमच आयजीआरयूएने प्रति विमान दरसाल 1000 तास वापराचा जादुई आकडा पार केला आहे. याआधी 2013-14 मध्ये प्रति विमान वापर 782 तास असा उच्चांक होता.
आयजीआरयूएने, कोविड-19 सारख्या गंभीर संकटातही 2020-21 मध्ये, 13,282 उड्डाण तास पूर्ण केले आणि 62 व्यावसायिक वैमानिक परवाना  धारक तयार केले. 2019-20 च्या कोविडपूर्व वर्षाच्या कामगिरीशी तुलना करता ही चांगली कामगिरी म्हणावी लागेल. तेव्हा आयजीआरयूएने 14,830 तास पूर्ण केले होते आणि 67 सीपीएल धारक तयार केले होते.
आयजीआरयूए 2022-23 मध्ये 20,000 उड्डाण तास पूर्ण करण्याची शक्यता आहे.
वस्त्रोद्योग मंत्रालय
वस्त्रोद्योग आणि एमएमएफ तयार वस्त्रे, एमएमएफ कापड आणि तंत्रज्ञान वस्त्र अशा क्षेत्रांसाठी उत्पादन संलग्न प्रोत्साहन योजना पुन्हा सुरू, नव्याने आवेदनपत्रे आमंत्रित
नवी दिल्ली, 18 जुलै 2023
उद्योग क्षेत्रातील हितसंबंधियांकडून आलेल्या विनंतीचा विचार करुन, वस्त्रोद्योग मंत्रालयाने, 31 ऑगस्ट 2023 पर्यंत, पीएलआय पोर्टल पुन्हा सुरू करण्याचा निर्णय घेतला असून, वस्त्रोद्योग आणि एमएमएफ तयार वस्त्रे, एमएमएफ कापड आणि तंत्रज्ञान वस्त्र अशा क्षेत्रांसाठी उत्पादन संलग्न प्रोत्साहन योजनेअंतर्गत नव्याने आवेदनपत्रे आमंत्रित करण्यात आली आहेत.
या योजनेअंतर्गत, आधी जारी अधिसूचना आणि मार्गदर्शक तत्वे, यानुसार, सर्व अटी आणि शर्ती यावेळीही लागू राहणार आहेत.
आधीच्या अधिसूचना खालील प्रमाणे :
- पीएलआय-वस्त्र योजना राजपत्र अधिसूचना दिनांक 24 सप्टेंबर 2021
- 28 डिसेंबर 2021 रोजी पीएलआय-वस्त्रोद्योगासाठी योजना मार्गदर्शक तत्त्वे
- 22 फेब्रुवारी 2022 रोजी दुरुस्ती राजपत्र अधिसूचना
- दुरुस्ती राजपत्र अधिसूचना दिनांक 09.06.2023
- दुरुस्ती मार्गदर्शक तत्त्वे दिनांक 09.06.2023
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 180.97 कोटी मात्रांचा टप्पा केला पार
12-14 वर्षे वयोगटात 9 लाखांहून अधिक लसीच्या मात्रा देण्यात आल्या.
भारतातील उपचाराधीन रुग्णसंख्येत 29,181 पर्यंत घट ;भारतातील आढळलेल्या एकूण कोरोना रुग्णांपैकी उपचाराधीन रुग्णांचे प्रमाण 0.07%
गेल्या 24 तासात 2,528 नव्या कोरोना रुग्णांची नोंद
कोरोनामुक्तीचा दर सध्या 98.73%
साप्ताहिक पॉझिटिव्हिटी दर सध्या 0.40%
आज सकाळी 7 वाजेपर्यंतच्या तात्पुरत्या अहवालानुसार,भारतातील कोविड प्रतिबंधक लसीकरण व्याप्तीने 180.97 कोटींहून अधिक  मात्रांचा टप्पा पार केला आहे. 2,12,97,331 लसीकरण सत्रांच्या माध्यमातून हे साध्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 9 लाखांहून अधिक  किशोरवयीन मुलामुलींना कोविड -19 प्रतिबंधक लसीची पहिली मात्रा देण्यात आली आहे.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,944
|
|
2nd Dose
|
|
99,89,099
|
|
Precaution Dose
|
|
43,48,895
|
|
FLWs
|
|
1st Dose
|
|
1,84,11,999
|
|
2nd Dose
|
|
1,74,85,980
|
|
Precaution Dose
|
|
66,38,099
|
|
Age Group 12-14 years
|
|
1st Dose
|
|
9,04,700
|
|
Age Group 15-18 years
|
|
1st Dose
|
|
5,61,52,073
|
|
2nd Dose
|
|
3,52,82,337
|
|
Age Group 18-44 years
|
|
1st Dose
|
|
55,36,93,457
|
|
2nd Dose
|
|
45,87,11,316
|
|
Age Group 45-59 years
|
|
1st Dose
|
|
20,25,92,884
|
|
2nd Dose
|
|
18,35,69,127
|
|
Over 60 years
|
|
1st Dose
|
|
12,66,31,067
|
|
2nd Dose
|
|
11,43,36,409
|
|
Precaution Dose
|
|
1,06,44,202
|
|
Precaution Dose
|
|
2,16,31,196
|
|
Total
|
|
1,80,97,94,588
उपचाराधीन रुग्णसंख्येत घट होण्याचा कल कायम आहे, उपचाराधीन रुग्णसंख्येत आणखी घट होऊन ही रुग्णसंख्या 29,181 आहे. हे प्रमाण भारतात आढळलेल्या एकूण कोरोना रुग्णांपैकी 0.07% आहे.
परिणामी, भारताचा कोरोनामुक्तीचा दर 98.73% इतका आहे. गेल्या 24 तासांत 3,997 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,24,58,543 झाली आहे.
गेल्या 24 तासात 2,528 नव्या कोरोना रुग्णांची नोंद झाली
गेल्या 24 तासात एकूण 6,33,867 कोविड-19 चाचण्या घेण्यात आल्या. भारताने आतापर्यंत एकूण 78.18 कोटी  चाचण्या केल्या आहेत
साप्ताहिक आणि दैनंदिन पॉझिटिव्हिटी दरांमध्येही सातत्याने घसरण होत आहे. देशातील साप्ताहिक पॉझिटिव्हिटी दर सध्या 0.40%आहे आणि दैनंदिन पॉझिटिव्हिटी दर देखील 0.40%. नोंदविण्यात आला आहे.
अर्थ मंत्रालय
अर्थमंत्री निर्मला सीतारमन यांची जी -20 देशांचे वित्तमंत्री आणि मध्यवर्ती बँक गव्हर्नर्सच्या तिसऱ्या बैठकीला उपस्थिती
इटलीच्या अध्यक्षतेखाली आयोजित करण्यात आलेल्या जी -20 देशांचे वित्तमंत्री आणि मध्यवर्ती बँक गव्हर्नर्सच्या तिसऱ्या बैठकीत केंद्रीय वित्त व कॉर्पोरेट व्यवहार मंत्री श्रीमती. निर्मला सीतारमण सहभागी झाल्या होत्या. 9 आणि 10 जुलै 2021 रोजी झालेल्या या दोन दिवसीय बैठकीत जागतिक आर्थिक जोखीम आणि आरोग्य आव्हाने, कोविड -19 महामारीच्या संकटातून बाहेर येण्यासाठी धोरणे , आंतरराष्ट्रीय कर आकारणी, शाश्वत अर्थव्यवस्था आणि वित्तीय क्षेत्रातील मुद्द्यांसंदर्भात विविध विषयांवर व्यापक चर्चा झाली.
जी -20 देशांचे वित्तमंत्री आणि मध्यवर्ती बँकांचे गव्हर्नर्स यांनी कोविड -19.च्या प्रतिकूल परिणामांवर लक्ष केंद्रित करून त्यावर मात करण्याच्या दृष्टीने जोपर्यंत आवश्यक असेल तोपर्यंत उपलब्ध सर्व धोरण साधने वापरण्याचा आपला संकल्प सुनिश्चित केला.
महामारीचा परिणाम झालेल्या अर्थव्यवस्थेला पुन्हा सुस्थितीत आणण्यासाठी डिजिटलायझेशन ,हवामानसंदर्भात कृती आणि शाश्वत पायाभूत सुविधा हे तीन मध्यम मार्ग निश्चित केल्याबद्दल श्रीमती. सीतारमन यांनी इटलीच्या जी -20 अध्यक्षतेची प्रशंसा केली. आणि महामारीच्या काळात सर्वसमावेशक सेवा वितरणासह तंत्रज्ञान संकलित करण्याचा भारतीय अनुभव कथन केला.
भारतातील लसीकरण वाढविण्यासाठीच्या कोविन मंचाच्या कार्यक्षम वापरासह. आरोग्य प्रणाली आणि अर्थव्यवस्था बळकट करण्यासाठी भारत सरकारची अलीकडील धोरणात्मक प्रक्रिया वित्तमंत्र्यांनी या बैठकीत सांगितली. श्रीमती सीतारामन पुढे म्हणाल्या की, कोविन मंच सर्व देशांना विनामूल्य उपलब्ध करुन देण्यात आला आहे ,कारण या अभूतपूर्व संकटामध्ये मानवतावादी गरजा व्यावसायिक विचारांच्या पलीकडे आहेत. जी -20 च्या संरचना कार्यकारी समूहाच्या सह-अध्यक्षपद ,यूके आणि भारत भूषवत आहे . आर्थिक वाढीस चालना देण्यात महत्त्वपूर्ण भूमिका बजावणाऱ्या .डिजिटलायझेशनला भारत एक विशेष कार्यक्रम म्हणून पाहतो, असे वित्तमंत्र्यांनी नमूद केले.
सतत उत्परिवर्तीत होंत असलेली कोविड -19 विषाणूची रूपे पाहता सीतारमन यांनी जागतिक जोखमीचा संदर्भ दिला आणि या आघाडीवर आंतरराष्ट्रीय समन्वय आणि सहकार्याची गरज अधोरेखित केली.
महामारीच्या पार्श्वभूमीवर सज्जतेसाठी आणि प्रतिसादासाठी जागतिक सामायिक वित्तपुरवठ्यावरील जी -20 उच्च-स्तरीय स्वतंत्र समितीच्या अहवालाचे स्वागत करण्यासाठी वित्तमंत्री अन्य जी -20 सदस्यांमध्ये सहभागी झाल्या आणि जागतिक आरोग्यासाठी बहुपक्षीयता बळकट करण्याच्या तातडीच्या गरजेवर त्यांनी जोर दिला.
शाश्वत वित्तपुरवठा करण्यासाठीच्या मार्गदर्शन आराखड्यावर इटलीच्या अध्यक्षतेखाली सध्या सुरू असलेल्या कार्याबद्दल सीतारमन यांनी त्यांचा दृष्टीकोण मांडला. हवामानविषयक समस्यांसह यातून बाहेर पडण्याची रणनीती संरेखित करण्याची आवश्यकता अधोरेखित करत पॅरिस कराराच्या तत्त्वांवर आधारित हवामान कृतीची रणनीती तसेच हवामान , वित्त आणि तंत्रज्ञान हस्तांतरणावरील आंतरराष्ट्रीय वचनबद्धतेची वेळेवर पूर्तता करण्याचे आवाहन वित्तमंत्र्यांनी केले.
'' अर्थव्यवस्थेच्या डिजिटलायझेशनमुळे उद्भवलेल्या कराच्या आव्हानांवर मात करण्यासाठी द्विस्तंभ तोडगा''' यासंबंधी ओईसीडी / जी 20 समावेशक आराखड्याद्वारे 1 जुलै रोजी बेस इरोशन आणि नफा परिवर्तन  वरील निवेदन जारी करण्यात आले. . जी -20 वित्त मंत्र्यांनी ओईसीडी / जी -20 बीईपीएस-आयएफला उर्वरित समस्यांचे त्वरेने निराकरण करण्याचे आवाहन केले.श्रीमती. सीतारमन यांनी सुचविले की, विकसनशील देशांना अर्थपूर्ण महसूल मिळण्याच्या दृष्टीने पारदर्शक, शाश्वत आणि सर्वसमावेशक कर प्रणाली सुनिश्चित करण्यासाठी पुढील कार्य करणे आवश्यक आहे .
पंतप्रधान कार्यालय
राष्ट्रीय पंचायती राज दिनानिमित्त पंतप्रधानांच्या जनतेला शुभेच्छा
राष्ट्रीय पंचायती राज दिनानिमित्त पंतप्रधान नरेंद्र मोदी यांनी नागरिकांना शुभेच्छा दिल्या आहेत. पंचायत संस्था या भारतीय लोकशाहीच्या आधारस्तंभ आहेत, असे मोदी यांनी म्हटले आहे.
व्टिटर संदेशामध्ये पंतप्रधान मोदी यांनी म्हटले आहे की, ‘‘ आपल्या सर्वांना राष्ट्रीय पंचायती राज दिनाच्या खूप शुभेच्छा. पंचायत संस्था भारतीय लोकशाहीचा आधारस्तंभ आहेत. पंचायतीच्या मजबुतीमध्येच नवीन भारताची समृद्धी सामावलेली आहे. चला, आत्मनिर्भर भारताच्या निर्माणामध्ये आपल्या पंचायतींना अधिक सशक्त करण्याचा संकल्प करू या!’’
पंतप्रधान कार्यालय
पंतप्रधानांचे राष्ट्राला संबोधन
नवी दिल्ली, 27 मार्च 2019
पंतप्रधान नरेंद्र मोदी यांनी आज राष्ट्राला संबोधित केले.
प्रत्येक राष्ट्राच्या प्रवासात सर्वोच्च अभिमानाचे आणि भावी पिढ्यांवर ऐतिहासिक परिणाम घडविणारे काही क्षण असतात. असाच आजचा एक क्षण आहे. भारताने अँटी सॅटेलाईट क्षेपणास्त्राची यशस्वी चाचणी केली आहे. मिशन शक्तीच्या या यशाबद्दल प्रत्येकाचे अभिनंदन.
मिशन शक्ती हे अतिशय गुंतागुंतीचे होते, अतिशय जलदगतीने आणि कमालीच्या अचूकतेने मिशन शक्ती पार पडले. भारताच्या वैज्ञानिकांच्या कौशल्याचे आणि आपल्या अंतराळ कार्यक्रमाच्या यशाचे मिशन शक्तीमुळे दर्शन झाल्याचे पंतप्रधानांनी म्हटले आहे.
अशा प्रकारची विशेष आणि आधुनिक क्षमता धारण करणारा भारत हा जगातला चौथा देश आहे. हे संपूर्णपणे भारतातच विकसित करण्यात आले आहे. या दोन बाबींमुळे मिशन शक्ती हे वैशिष्ट्यपूर्ण ठरले आहे.
अंतराळा शक्ती म्हणून भारताची मान उंचावली आहे. यामुळे भारत अधिक मजबूत, अधिक सुरक्षित होणार असल्याचे पंतप्रधानांनी संदेशात सांगितले आहे.
N.Sapre/N.Chitale/D. Rane
(Visitor Counter : 153
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- At 1.73 Lakh Cases, Daily New Cases are lowest in last 45 days
- Less than 2 lakh Daily New Cases since last two days
- Recovery Rate further increases to 90.80%
- Daily Positivity Rate at 8.36%; less than 10% for 5 consecutive days
- PM CARES For Children- Empowerment of COVID Affected Children launched for support & empowerment of Covid affected children
- Oxygen Expresses cross milestone of 20000 MT of LMO delivery
- 305 Oxygen Expresses complete Oxygen deliveries to the Nation
#Unite2FightCorona
#IndiaFightsCorona
नवी दिल्ली/मुंबई, 29 मे 2021
कोविड -19 मुळे पालक गमावलेल्या मुलांना आधार देण्यासाठी कोणती पावले उचलावी याबाबत विचारविनिमय आणि चर्चा करण्यासाठी पंतप्रधान नरेंद्र मोदी यांच्या अध्यक्षतेखाली महत्त्वपूर्ण बैठक घेण्यात आली. पीएम केअर्स फॉर चिल्ड्रेन: कोविड बाधित मुलांना आधार मिळण्यासाठी व त्यांच्या सक्षमीकरणासाठी योजना सुरु.
आरोग्य मंत्रालयाची कोविड-19 घडामोडींवरील माहिती
भारतातील सक्रिय रुग्णसंख्येत घट होऊन ती आज 22,28,724 पर्यंत कमी झाली आहे. 10 मे 2021 रोजी सक्रिय रुग्णांची सर्वोच्च संख्या गाठल्यापासून सक्रिय रुग्णसंख्या कमी होऊ लागली. गेल्या 24 तासात सक्रिय रुग्णसंख्येत एकूण 1,14,428 रुग्णांची घट झाली असून देशातील एकूण कोरोनाबाधित रुग्णांच्या तुलनेत सक्रिय संख्या आता केवळ 8.04% आहे
दैनंदिन नवीन रुग्णसंख्येत सतत घट होत असून आतापर्यंत सलग तेराव्या दिवशी देशात दैनंदिन नव्या रुग्णांची संख्या 3 लाखांपेक्षा कमी राहिली आहे. गेल्या दोन दिवसात दैनंदिन नवीन रुग्णांची संख्या दोन लाखांपेक्षा कमी नोंदली गेली. गेल्या 24 तासात 1,73,790 दैनंदिन नव्या रुग्णांची नोंद झाली.
भारतात बरे होणाऱ्यांची संख्या नव्या रुग्णांच्या तुलनेत सतत वाढत असून सलग 16 व्या दिवशी नव्या रुग्णांपेक्षा बरे झालेल्यांची संख्या अधिक राहिली. गेल्या 24 तासात 2,84,601 रुग्ण कोरोनातून बरे झाले. दैनंदिन नव्या रुग्णांच्या तुलनेत गेल्या 24 तासात 1,10,811 रुग्ण बरे झाले.
महामारी सुरु झाल्यापासून कोविड-19 ने बाधित झालेल्यांपैकी आजपर्यंत 2,51,78,011 लोक बरे झाले आहेत आणि गेल्या 24 तासात 2,84,601 रुग्ण कोरोनातून बरे झाले. बरे होण्याचा एकूण दर 90.80% वर पोहचला आहे.
गेल्या 24 तासात देशात एकूण 20,80,048 चाचण्या करण्यात आल्या असून भारतात आतापर्यंत एकूण 34.11 कोटी चाचण्या करण्यात आल्या आहेत. देशभरात एकीकडे चाचण्या वाढवल्या आहेत तर दुसरीकडे साप्ताहिक रुग्ण पॉसिटिव्हीटी दरात सतत घट दिसून येत आहे. साप्ताहिक पॉझिटीव्हीटी दर सध्या 9.84% आहे तर दैनंदिन पॉझिटीव्हीटी दरात घट होऊन तो आज 8.36% झाला आहे. हा दर आता सलग पाचव्या दिवशी 10% पेक्षा कमी राहिला आहे.
देशव्यापी लसीकरण मोहिमेअंतर्गत देशात आतापर्यंत कोविड -19 प्रतिबंधक लसींच्या 20.89 कोटींपेक्षा अधिक मात्रा देण्यात आल्या आहेत. लसीच्या 20 कोटी मात्रा देऊन लसीकरणाचा महत्त्वाचा टप्पा गाठणारा भारत अमेरिकेनंतर दुसरा देश आहे. आज सकाळी 7 वाजेपर्यंत प्राप्त तात्पुरत्या अहवालानुसार, 29,72,971 सत्रांच्या माध्यमातून लसीच्या एकूण 20,89,02,445 मात्रा देण्यात आल्या आहेत.
इतर अपडेट्स :
IMPORTANT TWEETSJaydevi PS/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पेट्रोलियम आणि नैसर्गिक वायू मंत्रालय
पीसीआरएच्या इंधन संवर्धन महा अभियान सक्षम 2020 ला सुरुवात
नवी दिल्ली, 16 जानेवारी 2020
पीसीआरए अर्थात पेट्रोलियम संवर्धन संशोधन संस्थेतर्फे दरवर्षी राबवण्यात येणाऱ्या सक्षम या महाअभियानाची सुरुवात आज नवी दिल्ली येथे झाली. इंधन संवर्धनाबाबत जनजागृतीसाठी ही मोहीम राबवण्यात येते. नवी दिल्ली येथे झालेल्या एका कार्यक्रमात पेट्रोलियम आणि नैसर्गिक गॅस मंत्रालयाचे सचिव डॉ. एम.एम.कुट्टी यांच्या हस्ते मोहिमेचा प्रारंभ झाला.
विविध राज्यात ग्रामीण भागात जनजागृती करण्यासाठी एका व्हॅनला हिरवा झेंडाही यावेळी दाखवण्यात आला.
B.Gokhale/S.Kakade/P.Malandkar
(Visitor Counter : 95
जलशक्ती मंत्रालय
जल जीवन मिशन अंतर्गत सुरक्षित गुणवत्ता असलेले पिण्याचे पाणी
नवी दिल्ली, 8 डिसेंबर 2022
जल जीवन मिशन  ही केंद्र पुरस्कृत योजना असून देशातील प्रत्येक ग्रामीण कुटुंबाला नियमित आणि दीर्घकालीन आधारावर, वर्ष 2024 पर्यंत पिण्यायोग्य पाण्याचा नळाद्वारे पुरवठा करण्यासाठी ऑगस्ट, 2019 पासून राज्यांच्या भागीदारीतून राबविण्यात येत आहे. जल जीवन मिशनच्या घोषणेच्या वेळी, 3.23 कोटी ग्रामीण कुटुंबांकडे नळ जोडणी असल्याची नोंद होती. आतापर्यंत, गेल्या 39 महिन्यांत 7.42 कोटी कुटुंबांना नळाच्या पाण्याची जोडणी देण्यात आली आहे. अशा प्रकारे, 4 डिसेंबर, 2022 पर्यंत, देशातील 19.35 कोटी ग्रामीण कुटुंबांपैकी, सुमारे 10.65 कोटी  कुटुंबांना त्यांच्या घरात नळाने पाणीपुरवठा होत असल्याची नोंद आहे आणि उर्वरित 8.7 कोटी ग्रामीण कुटुंबांना 2024 पर्यंत नळ जोडणी देण्याचे नियोजन आहे.
ही माहिती जलशक्ती राज्यमंत्री प्रल्हाद सिंह पटेल यांनी आज लोकसभेत एका लेखी उत्तरात दिली.
Annex
‘Har Ghar Jal’ under JJM at present
|
|
S.No.
|
|
State
|
|
Total Rural household as on 

|
|
Total Household connections reported


|
|
%
|
|
1
|
|
A & N Islands
|
|
0.62
|
|
0.62
|
|
100
|
|
2
|
|
Andhra Pradesh
|
|
95.69
|
|
63.65
|
|
66.52
|
|
3
|
|
Arunachal Pradesh
|
|
2.29
|
|
1.55
|
|
67.34
|
|
4
|
|
Assam
|
|
65.67
|
|
27.08
|
|
41.24
|
|
5
|
|
Bihar
|
|
166.97
|
|
159.84
|
|
95.73
|
|
6
|
|
Chhattisgarh
|
|
50.06
|
|
17.03
|
|
34.01
|
|
7
|
|
D&NHand D&D
|
|
0.85
|
|
0.85
|
|
100
|
|
8
|
|
Goa
|
|
2.63
|
|
2.63
|
|
100
|
|
9
|
|
Gujarat
|
|
91.73
|
|
91.73
|
|
100
|
|
10
|
|
Haryana
|
|
30.41
|
|
30.41
|
|
100
|
|
11
|
|
Himachal Pradesh
|
|
17.19
|
|
16.58
|
|
96.48
|
|
12
|
|
Jammu & Kashmir
|
|
18.35
|
|
10.63
|
|
57.94
|
|
13
|
|
Jharkhand
|
|
61.22
|
|
16.05
|
|
26.21
|
|
14
|
|
Karnataka
|
|
101.18
|
|
59.23
|
|
58.54
|
|
15
|
|
Kerala
|
|
70.66
|
|
31.71
|
|
44.88
|
|
16
|
|
Ladakh
|
|
0.43
|
|
0.30
|
|
71.24
|
|
17
|
|
Lakshadweep
|
|
0.13
|
|
0.00
|
|
0
|
|
18
|
|
Madhya Pradesh
|
|
120.07
|
|
54.96
|
|
45.77
|
|
19
|
|
Maharashtra
|
|
145.86
|
|
105.07
|
|
72.03
|
|
20
|
|
Manipur
|
|
4.52
|
|
3.38
|
|
74.77
|
|
21
|
|
Meghalaya
|
|
6.30
|
|
2.72
|
|
43.14
|
|
22
|
|
Mizoram
|
|
1.34
|
|
0.95
|
|
70.84
|
|
23
|
|
Nagaland
|
|
3.77
|
|
2.06
|
|
54.57
|
|
24
|
|
Odisha
|
|
88.57
|
|
48.21
|
|
54.43
|
|
25
|
|
Puducherry
|
|
1.15
|
|
1.15
|
|
100
|
|
26
|
|
Punjab
|
|
34.26
|
|
34.24
|
|
99.93
|
|
27
|
|
Rajasthan
|
|
105.77
|
|
30.95
|
|
29.26
|
|
28
|
|
Sikkim
|
|
1.32
|
|
0.97
|
|
73.58
|
|
29
|
|
Tamil Nadu
|
|
125.01
|
|
72.26
|
|
57.8
|
|
30
|
|
Telangana
|
|
53.87
|
|
53.87
|
|
100
|
|
31
|
|
Tripura
|
|
7.42
|
|
4.10
|
|
55.26
|
|
32
|
|
Uttar Pradesh
|
|
264.38
|
|
58.28
|
|
22.05
|
|
33
|
|
Uttarakhand
|
|
14.94
|
|
10.24
|
|
68.51
|
|
34
|
|
West Bengal
|
|
181.04
|
|
51.54
|
|
28.47
|
|
|
|
Total
|
|
19,35.68
|
|
10,64.85
|
|
55.01
S.Kakade/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
पंतप्रधान कार्यालय
स्वातंत्र्यसैनिक मंगल पांडे यांच्या जयंतीनिमित्त पंतप्रधानांनी केले अभिवादन
पंतप्रधान नरेंद्र मोदी यांनी स्वातंत्र्यसैनिक मंगल पांडे यांना त्यांच्या जयंतीनिमित्त आदरांजली वाहिली आहे.
पंतप्रधानांनी आपल्या ट्वीट संदेशात म्हटले आहे की;
"महान मंगल पांडे हे धैर्य आणि दृढनिश्चयाचे महामेरू आहेत.